Vibeke Falk

Vibeke Falk (1918–2011) var en norsk skuespiller som spilte både komedie, lystspill, men også seriøse teaterstykker, foruten film. Hun huskes blant annet fra rollen som Anna Reinche i den norske filmklassikeren Gjest Baardsen fra 1939.
Biografi
Falk scenedebuterte i 1938 på Søilen Teater. I perioden 1939–1942 var hun ansatt ved Nationaltheatret, og ved Trøndelag Teater i 1952–1953 og igjen i 1958–1960. I perioden 1960–1968 var hun ved Den Nationale Scene og etter det frilans. 

I løpet av karrieren markerte hun seg særlig som en sikker komedie- og lystspillkunstner, men også i andre karaktertyper, som f.eks. den evige og håpløst forelskede jomfruen Lilly Miller i Eugene O'Neills Skjønne ungdom, og som bestemoren i Sławomir Mrożeks Tango, begge på Den Nationale Scene. Etter filmdebuten i Gjest Baardsen (1939) ble hun en populær skuespiller i svensk 1940-tallsfilm, med ledende roller i Nygifta (1941), Klockan på Rönneberga (1944) og Bröder emellan (1946). 

Fra slutten av 1970-årene ble hun flittig benyttet som birolleskuespiller i blant annet Julia Julia (1981), Adjø solidaritet (1985), Viva Villaveien! (1989) og Kristin Lavransdatter (1995).

Falk deltok også i noen TV-produksjoner, slik som i krimserien Nitimemordet (1975) og i episoden «Tryggere kan ingen være» fra komiserien Fleksnes. I 2001 hadde hun en birolle i serien Nini.

Vibeke Falk var 1937–1950 gift med skuespilleren Lauritz Falk. Hun var mor til Jannike M. Falk, svigermor til sin ni år eldre kollega Stein Grieg Halvorsen, og mormor til komikeren Stein Johan Grieg Halvorsen.

 Filmografi (utvalg) 
(film og TV)
 1998 Nini (TV-serie). Episode: «Den kalkulerte risiko» (fru Hanzen)
 1996 Enskilda samtal (TV-film) (fru Nylander)
 1995 Kristin Lavransdatter (Tordis)
 1989 Viva Villaveien! (Synnøve Vatne)
 1985 Adjø solidaritet (Lise)
 1984 Papirfuglen (fru Wibe)
 1984 Høvdingen (mor til Arne)
 1982 Fleksnes fataliteter (TV-serie). Episode: Tryggere kan ingen være (menighetssøster)
 1982 Carl Gustav, gjengen og parkeringsbandittene (Dame i heis)
 1981 Julia Julia (fru Nilsen)
 1981 Når eplene modnes (TV-film) (dame i pensjonen)
 1980 Liv og død (tante Liss)
 1978 Formynderne (frk. Hall)
 1978 Operasjon Cobra (eldre dame i telefonkiosk)
 1977 Kosmetikkrevolusjonen 
 1977 Dagny (Randi Marie Nilsen-Blehr)
 1975 Nitimemordet (TV-serie)
 1973 Barselstuen (TV-film) (1. dame)
 1969 Himmel og helvete (Aas, lærerinne)
 1969 Psychedelica Blues' (Molle Borg) 
 1949 Singoalla (Helena Ulfsax)
 1946 Bröder emellan (Birgit Sande)
 1944 Klokken på Rönneberga (Viveka Langenfeldt)
 1941 Nygift (Eva Bergstrand)
 1939 Gjest Baardsen (Anna Reinche)

 Referanser 

 Eksterne lenker 

 «Skådespelerskan Vibeke Falk har avlidit», artikkel i Dagens Nyheter 12. oktober 2011

Kategori:Norske skuespillere
Kategori:Skuespillere ved Trøndelag Teater
Kategori:Skuespillere ved Den Nationale Scene
Kategori:Skuespillere ved Nationaltheatret
Kategori:Personer fra Bergen kommune